
MIŠLJENJE
Odbor za prava žena i rodnu ravnopravnost poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće:
<RepeatBlock-Dec>
A.	budući da je rodna ravnopravnost jedna od temeljnih vrijednosti Unije i da je Unija predana promicanju ravnopravnosti u svim svojim aktivnostima, kako je utvrđeno u članku 8. Ugovora o funkcioniranju Europske unije (UFEU), čime se uspostavlja načelo rodno osviještene politike;
B.	budući da indeks rodne ravnopravnosti za 2024. pokazuje da su države članice ostvarile ograničen napredak, uz povećanje od samo 0,8; budući da u drugim područjima, kao što je zdravlje žena, napredak stagnira; 
C. 	budući da je inflacija stavila sve veći pritisak na proračun EIGE-a i smanjila operativni kapacitet EIGE-a, što je dovelo do nedostatka osoblja i trajnog financijskog opterećenja te agencije; 
1.	podsjeća da je EIGE osnovan kako bi podupro i ojačao promicanje rodne ravnopravnosti u Uniji i to stavljanjem na raspolaganje nezavisnih, i kvalitetnih istraživanja i usporedivih podataka, s ciljem da se institucijama EU-a i državama članicama pomogne da uključe rodnu ravnopravnost u sve politike i da se bore protiv rodno uvjetovane diskriminacije;
2.	ponavlja poziv Parlamenta na povećanje financijskih sredstava i osoblja za EIGE, u skladu sa sve većim zahtjevima za tehničku pomoć i višim operativnim troškovima;
3.	prima na znanje kontinuirano izvršenje proračuna EIGE-a od 95 % za njegov program rada i postizanje ciljeva iz izmijenjenog programskog dokumenta za razdoblje 2024. – 2026., unatoč manjku osoblja i visokim prijenosima, te da je Europski revizorski sud potvrdio da njegova računovodstvena dokumentacija vjerno prikazuje njegovo financijsko stanje.
</RepeatBlock-Dec>

